Vanlige titler som avspeilet sivilstatus var på 1900-tallet og frem til slutten av 1970-tallet «herr», «fru» og «frøken» (Frk.), tittelen ble brukt på alle som ikke hadde noen annen tittel. Tittelen ble brukt før etternavnet, som «herr og fru Hansen». Kvinnene hadde tittelen «frøken» når de var ugifte og «fru» når de var gifte mens mennene hadde tittelen «herr» også som ugift. Man måtte ikke komme i skade for å titulere en «frøken» med «fru» eller omvendt, det var en fornærmelse. Noen brukte også tittelen «enkefru».